หุ้นไทยเช้า10ต.ค.ปิดลบ8.18 จุด
ดัชนีหุ้นไทยภาคเช้า10ต.ค.ปิดที่ระดับ 900.99 จุด ลดลง 8.18 จุด หรือ 0.90% มีมูลค่าการซื้อขาย 7,971.53 ล้านบาท
10 ต.ค. 2554

ดัชนีหุ้นไทยภาคเช้า10ต.ค.ปิดที่ระดับ 900.99 จุด ลดลง 8.18 จุด หรือ 0.90% มีมูลค่าการซื้อขาย 7,971.53 ล้านบาท




ดัชนีหุ้นไทยภาคเช้า10ต.ค. เคลื่อนไหวผันผวน โดยปรับเพิ่มขึ้นเล็กน้อยในช่วงเปิดตลาด ก่อนที่จะถูกเทขายกำไรกดดัชนีลดลงมาอยู่ในแดนลบ ด้วยมูลค่าการซื้อขายเบาบาง ขณะที่นักลงทุนยังกังวลกับวิกฤติหนี้ยูโรโซนและปัญหาน้ำท่วมที่ส่งผลกระทบรุนแรงขึ้นเรื่อยๆ ส่งผลให้ดัชนีปิดภาคเช้าที่ระดับ 900.99 จุด ลดลง 8.18 จุด หรือ 0.90% มีมูลค่าการซื้อขาย 7,971.53 ล้านบาท
5 อันดับหุ้นที่มีมูลค่าการซื้อขายสูงสุด
1. PTT ปิดที่ 271 บาท ลดลง 3 บาท หรือ 1.09% มูลค่าการซื้อขาย 696.28 ล้านบาท2. KTB ปิดที่ 14 บาท ลดลง 0.30 บาท หรือ 2.10% มูลค่าการซื้อขาย 475.65 ล้านบาท3. KBANK ปิดที่ 114 บาท ราคาไม่เปลี่ยนแปลง มูลค่าการซื้อขาย 463.49 ล้านบาท4. BBL ปิดที่ 138.50 บาท ลดลง 1.50 บาท หรือ 1.07% มูลค่าการซื้อขาย  422.18 ล้านบาท5. SCC ปิดที่ 261 บาท ลดลง 4 บาท หรือ 1.51% มูลค่าการซื้อขาย 370.53 ล้านบาท 
บริษัทหลักทรัพย์(บล.)ฟิลลิป ระบุว่า ตลาดหุ้นไทยยังคงผันผวน แม้จะมีปัจจัยหนุนเชิงบวกจากแรงซื้อกลับของต่างชาติในปริมาณ มากเมื่อวันศุกร์กว่า 4.6 พันล้านบาท ขณะที่ตัวเลขการจ้างงานนอกภาคการ เกษตรของสหรัฐก็ออกมาดีกว่าคาด (เพิ่ม 103,000 ตำแหน่ง จากคาด 60,000 ตำแหน่ง) ได้ช่วยคลายกังวลบางส่วนในเรื่องภาวะเศรษฐกิจถดถอยของสหรัฐ แม้ว่าอัตราการว่างงานเดือน ก.ย. ยังทรงตัวในระดับสูงที่ 9.1% ก็ตาม
อย่างไรก็ดี ภาพใหญ่ดัชนีจะยังคงอยู่ในกรอบแนวโน้มขาลงต่อไป เนื่องจากปัจจัยหลักที่ถ่วงตลาดในรอบนี้เรื่องวิกฤติหนี้ยุโรปยังไม่ได้รับการคลี่คลาย จึงต้องติดตามความคืบหน้าต่อไปอย่างใกล้ชิด ล่าสุดฟิทช์เพิ่งปรับลดอันดับความน่าเชื่อถือของอิตาลีลง 1 ขั้น และปรับลดอันดับของสเปนลง 2 ขั้น โดยให้เหตุผลว่าเป็นเพราะวิกฤติหนี้ยูโรโซน เลวร้ายลง ดังนั้น ภาพใหญ่จึงยังไม่น่าวางใจ อีกทั้งปัญหาภาวะน้ำท่วมในไทยยังน่าเป็นห่วงผลกระทบต่อเศรษฐกิจ สำหรับกลยุทธ์การลงทุนระยะสั้นยังคงเน้นการเก็งกำไรต่อไป ให้แนวต้าน 920-935 จุด แนวรับ 884-850 จุด